armvectores/hy_wikipedia_2023 huggingface dataset:
Ռուսուլման

Ռուսուլման, ժամանակակից հայերենի սլենգի նորաբանություն, համացանցային մեմ, որով հայ իրականության կողմից բնութագրվում է ծայրահեղ ռուսամետ հայացքներ ունեցող անձը՝ անկախ իր ազգային պատկանելիությունից։
«Ռուսուլման» եզրին համարժեք է այլ լեզուներում տարածված վատնիկ (ռուս.՝ ватник, անգլ.՝ vatnik) բառը, որը գրեթե կրում է նույն իմաստը։


== Ծագում ==
Դիտարկելի համացանցում եզրն առաջին անգամ կիրառվում է 2015 թվականի օգոստոսի 17-ին Ռոբերտ Գրիգորյան հրապարակված հոդվածում, որի մեջ «ռուսուլման» է անվանվում հասարակական գործիչ Անդրանիկ Նիկողոսյանը։ Գրանիշ գրական կայքի տեղեկությամբ, եզրն առաջացել է «ռուս» և «մուսուլման» բառերի միաձուլմամբ։
Ինչպես նշված է Գրանիշում, ռուսուլման է համարվում «Հայաստանի և այլ հետսովետական շարքային երկրների ոխերիմ բարեկամ Ռուսաստանում գերակա ռազմականացված իմպերիալիստական շովինիզմով ախտահարված քաղաքական տարր, որը «ռազմավարական դաշնակցություն» խոստումնալից փաթեթավորման տակ մուտք է ստանում տվյալ երկրի անվտանգության համակարգ՝ այն ներսից քայքայելու և իրեն ստորադաս դարձնելու համար»։ Բացի այդ, Գրանիշի պնդմամբ, ռուսուլման կարող է լինել ինչպես ռուսամետ հայացքներ ունեցող հայը, այդպես ցանկացած այլ այլազգին՝ «Քանի որ առաջին, երկրորդ, երրորդ սերնդի շատ ռուսաստանահայեր շատ ավելի ռուսուլման են, քան Ռուսաստանի քաղաքական վերնախավը, ապա սրանից հետևում է, որ ռուսուլմանիան ազգային պատկանելություն չունի»։ Վերջապես, համաձայն գրանիշի, ռուսուլմանության գաղափարախոսության ջատագովների մանիֆեստը Խաչատուր Աբովյանի «Օրհնվի՛ էն սհաթը, որ ռսի օրհնած ոտը Հայոց լիս աշխարհը մտավ…» հայտնի տողերն են Վերք Հայաստան վեպից։


== Մշակույթում ==
2017 թվականի մարտի 7-ին Երևանում տեղի ունեցավ Վահան Իշխանյանի «Ռուսուլմանի նոթեր» (փորձագրություններ) գրքի շնորհանդեսը։


== Տես նաև ==
Սովոկ
Homo Sovieticus
Հինգերորդ շարասյուն


== Ծանոթագրություններ ==
Սավա (գետ)

Անվան այլ կիրառումների համար տե՛ս՝ Սավա (այլ կիրառումներ)Սավա (սերբ.՝ Сава, սլովեն.՝ Sava, խորվ.՝ Sava, հունգ.՝ Száva), գետ Եվրոպայի հարավ-արևելքում, Դանուբ գետի աջ վտակը։ Գետի երկարությունը 945 կմ է, ավազանի մակերեսը՝ 95 719 կմ²։ Զագրեբի շրջանում ջրի ծախսը՝ 255 մ³/վ, գետաբերանում՝ 1722 մ³/վ։
Հոսում է Սլովենիայի, Խորվաթիայի, Բոսնիա և Հերցեգովինայի և Սերբիայի տարածքով (ձևավորել նրա հյուսիսային սահմանը)։


== Աշխարհագրություն ==

Սավա գետը սկիզբ է առնում Սլովենիայի լեռներում, Լյուբլյանայից հյուսիս-արևմուտք, որտեղ միախառնվում են երկու գետեր՝ Սավա Դոլինկան (Sava Dolinka) և Սավա Բոհինկան (Sava Bohinjka), թափվում է Դանուբ գետը Բելգրադի տարածքում։
Նավարկելի է Խորվաթիայի Սիսակ քաղաքից 593 կմ, մինչև գետաբերանը։ Ջրի տարեկան միջին ծախսը գետաբերանում 1760 մ³/վրկ է, առավելագույնը՝ 5000 մ³/վրկ։ Ջրառատ է ձմռան և գարնան ամիսներին։
Խոշոր վտակներն են՝

Աջ - Լյուբլյանիցա, Միրնա, Կրկա (Սլովենիա), Կուպա, Ունա (Խորվաթիա), Վրբաս, Բոսնա (Բոսնիա), Դրինա (Սերբիայի և Բոսնիայի և Հերցեգովինայի սահմանը), Երեզ (Սերբիա), Կոլուբարա (Սերբիա)։
Ձախ – Կամնիշկա-Բիստրիցա, Սավինյա (Սլովենիա), Սուտլա, Կրապինա, Լոնյա (Խորվաթիա), Բոսուտ (Սերբիա)։Ամենախոշոր վտակը Դրինա գետն է։
Գետի ափերին տեղակայված են բազմաթիվ քաղաքներ՝

Սլովենիա – Կրան, Լիտիյա, Սևնիցա, Կրշկո, Բրեժիցե, Խրաստնիկ։
Խորվաթիա – Զագրեբ, Սիսակ, Սլավոնսկի Բրոդ, Ժուպանյա։Սավա գետի այն հատվածում, որտեղ նա սահման է համարվում Խորվաթիայի և Բոսնիա և Հերցեգովինայի միջև, գետի երկու ափերին տեղակայված են մի քանի «զույգ» քաղաքներ.

Խորվաթիա/ Բոսնիա և Հերցեգովինա – Ստարա Գրադիշկա/ Բոսանսկա Գրադիշկա, Դավոր/ Սրբաց, Սլավոնսկի Բրոդ/ Բրոդ (նախկինում՝ Բոսանսկի Բրոդ և Սերբսկի Բրոդ), Ժուպանյա/ Օրաշյե (Orašje), Գունյա/ Բրչկո։
Սերբիա – Սրեմսկա – Միտրովիցա, Բելգրադ։Չնայած, որ Լյուբլյանան հիմնադրվել է Սավայի վտակ Լյուբլյանիցայի ափերին, քաղաքի նոր թաղամասերը մոտենում են Սավային, ինչը թույլ է տալիս ասել, որ Սավան միացնում է երեք մայրաքաղաքներ՝ Լյուբլյանան, Զագրեբը և Բելգրադը։ Գետն ունի կարևոր տրանսպորտային նշանակություն։


== Անվան ծագումնաբանություն ==
Գետի անվանումն առաջին անգամ որպես Savus հիշատակում է Պլինիոս Ավագը։ Վլադիմիր Գեորգիևի կարծիքով, գետի անվանումն ունի իլլիրիական ծագում sowo-s և հունարեն՝ ΰει «անձրև է տեղում» բառերից։


== Պատկերասրահ ==

		

		


== Ծանոթագրություններ ==


== Գրականություն ==
«Сава»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Mala Prosvetina Enciklopedija, Третье издание (1985), Том. I (Балканский полуостров) и III (Сава); Prosveta; ISBN 86-07-00001-2
Сава // Словарь современных географических названий / Рус. геогр. о-во. Моск. центр; Под общ. ред. акад. В. М. Котлякова.Институт географии РАН. — Екатеринбург: У-Фактория, 2006.
(4837) Բիքերտոն

(4837) Բիքերտոն (անգլ.՝ Bickerton), աստերոիդ աստերոիդների հիմնական գոտում։ Հայտնաբերվել է 1989 թվականի հունիսի 30-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 3,19729 ա. մ., առավելագույնը մոտենում է 2,7738 ա. մ. հեռավորության վրա և հեռանում 3,6208 ա. մ.։ Արեգակի շուրջ մեկ ամբողջական պտույտ է կատարում 2088,2 երկրային օրվա ընթացքում, իր ուղեծրով շարժվելով միջինում 0,172398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4837) Բիքերտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրե Գյուստավ Սիթրոեն

Անդրե Գյուստավ Սիթրոեն (ֆր.՝ André Citroën),(փետրվարի 5, 1878(1878-02-05)[…], Փարիզի 9-րդ շրջան, Փարիզ - հուլիսի 3, 1935(1935-07-03)[…], Փարիզ), ֆրանսիացի արդյունաբերող, «Սիթրոեն» կոնցեռնի և համանուն ավտոմեքենաների հիմնադիր։


== Կենսագրություն ==

Անդրե Գյուստավ Սիթրոենը ծնվել է Փարիզում՝ հրեական ընտանիքում։ Նա ընտանիքի հինգերորդ երեխան էր. հայրը՝ Լևի Սիթրոենը, (հոլ.՝ Levie Citroen), ադամանդների և այլ թանկարժեք քարերի նիդերլանդացի վաճառական էր, մայրը՝ Մաշա Քլեյնմանը, Լեհաստանից էր։ Երբ դեռ չէր լրացել Անդրե Սիթրոենի 6 տարին, նրա հայրը ինքնասպան է լինում և ընտանիքին է թողնում հսկայական կարողություն։ Լևի Սիթրոենի արտասահմանյան ձեռնարկության միայն մեկ պարտատոմսը կազմում էր 1 միլիոն ֆրանկ, որն այն ժամանակ մեծ գումար էր։ Սակայն, չնայած ադամանդ վաճառողների շրջանում ունեցած ֆինանսական մեծ կապերի, Անդրե Գյուստավ Սիթրոենը նախընտրում է չգնալ հոր հետքերով։ Անդրեն պլանավորում է ընդունվել պոլիտեխնիկական դպրոց, որպեսզի այնուհետև դառնա ինժեներ։ Ավարտելով ուսումը՝ Սիթրոենը մեկնում է զինվորական ծառայության։
Առաջին համաշխարհային պատերազմի տարիներին Փարիզում՝ Ժավել գետի ափին՝ Էյֆելյան աշտարակի մոտակայքում, Անդրեն կառուցել է բեկորային արկերի արտադրությամբ զբաղվող գործարան։ Ֆրանսիայում ռուս ռազմական գործակալ Ալեքսեյ Ալեքսեևիչ Իգնատևի վկայությամբ գործարանը կառուցվել է Ռուսաստանի համար նախատեսված բեկորային արկերի արտադրության պատվերների միջոցներով։ 1915 թվականի մարտին Սիթրոենն ստացել է ավանս՝ կանխավճար, ընդհանուր գումարի քսան տոկոսի չափով, որի դիմաց, բացի առաջնակարգ բանկի բանկային երաշխիքներից, նրան տրվել է  հիպոթեք գործարանային ամբողջ սարքավորումների և հողամասի համար, որտեղ այդ ժամանակ գործում էր գնդիկավոր առանցքակալների գործարանը։ Գործարանի շինարարությունն ավարտվել է ռեկորդային ժամկետներում՝ ընդամենը չորս ամսում։ Ռուսական բանակի համար կոտորակառումբի (շրապնել) արտադրման պատվերն իրականացվել է 1915 թվականի օգոստոսի 1-ից մինչև 1916 թվականի օգոստոսի 1-ը նվազագույն ուշացումով և առանց որևէ թերության։
1919 թվականին նա վերազինել է գործարանը ավտոմեքենաների արտադրության համար։ «Սիթրոեն» ընկերությունը դարձել է 1930-ական թվականների ամենահաջողված ավտոարտադրողներից մեկը Եվրոպայում։ Սակայն Անդրեի մոլուցքը դեպի մոլեխաղեր տանում է սնանկության։ Michelin ընկերությունը գնել է «Սիթրոեն»-ը։
Անդրե Գյուստավ Սիթրոենը մահացել է 1935 թվականին ստամոքսի քաղցկեղից Փարիզում։ Թաղված է Մոնպառնասում, թաղումը կազմակերպել էր Փարիզի գլխավոր ռաբբին։


== Մատենագիտություն ==
Մարկ Բլաու։ Անդրե Սիթրոեն` հրեա ավտոարտադրող - Հերցլիահ` Իսրադոն, 2010։  - 192 с. (ISBN 978-5-94467-090-8)
John Reynolds, André Citroën: ingénieur, explorateur, entrepreneur, E-T-A-I (ISBN 978-2-7268-8689-2)
Silvain Reiner, La Tragédie d’André Citroën, Amiot-Dumont, Paris, 1954, 557 p.


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
The early years
Insecula encyclopedia (in French)
Citroënët
Կոլոնո

Կոլոնո (իտալերեն՝ Colonno), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 561 մարդ, խտությունը՝ 112 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 22010։ Հեռախոսային կոդ՝ 031։
Բնակավայրի հովանավորն է սուրբ Միքայել հրեշտակապետը։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 0344 5583100


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Կիսո (գավառ)

Կիսո (ճապ.՝ 木曽郡), գավառ Ճապոնիայի Տյուբու տարածաշրջանի Նագանո պրեֆեկտուրայում, Հոնսյու կղզու վրա։ Մինչև 1968 թվականի մայիսի 1-ը գավառը կոչվել է Նիշիչիկւմա գավառ (西筑摩郡)
2005 թվականի նոյեմբերի 1-ի դրությամբ գավառի բնակչությունը կազմում էր 34 759 մարդ։ Ընդհանուր տարածքը 1 546.26 km² է։
Գավառում են գտնվում 3 քաղաք և 3 գյուղ՝

Ագեմացու
Կիսո
Նագիսո
Կիսո
Օկուվա
Օտակի


== Ծանոթագրություններ ==


== Արտաքին հղումներ ==
Տրապեզա

Տրապեզա (հուն․՝ Τράπεζα, թուրքերեն՝ Beşparmak), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Բնակչությունը կազմում է 42 մարդ։


== Բնակչություն ==


== Ծանոթագրություններ ==
Բայսարովո

Բայսարովո (ռուս.՝ Байсарово, բաշկիրերեն՝ Байсар), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպեր

Սպեր, բերդաքաղաք Մեծ Հայքի Բարձր Հայք նահանգում, իսկ ապա քաղաք Էրզրումի վիլայեթի Սպերի գավառակում։ Հանդիսանում էր Սպեր գավառի կենտրոնը։ Գտնվում է Ճորոխ գետի աջ ափին, գեղատեսիլ այգեշատ ձորում։


== Պատմություն ==
Սպերը Հայաստանի հնագույն բնակավայրերից է։ Քաղաքի մասին հիշատակված է հունահռոմեական, հայկական, արաբական և վրացական աղբյուրներում։ Այն եղել է Բագրատունիների տիրույթը։ Հակոբ Կարնեցին (XVII դ․) Սպերը անվանում է«պարոնանիստ քաղաք»։ XV դարի վերջին քառորդին Սպերը զավթել են օսմանյան թուրքերը։ XIX դարի սկզբին մոտ 900 տուն բնակիչ ունեցող Սպերը, հետագա տասնամյակներին հայերի արտագաղթից հետո, վերածվեց անշուք գյուղաքաղաքի։
1915 թ-ին, Մեծ Եղեռնի ժամանակ, Սպերի հայերը բռնությամբ տեղահանվել են։ Սեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։ Այժմ Սպերը (Իսփիր) ավան է Թուրքիայի էրզրումի իլում։


== Բնակչություն ==
XIX դարի 70-ական թթ․ վերջին Սպերում ապրում էր 230 հայ (25 տուն)։ XIX դարի վերջերին ուներ 900 տուն, իսկ XX դարի սկզբներին՝ 340 տուն, որից 40-50 տունը հայեր էին, իսկ մյուսները՝ թուրքեր, հույներ։


== Տնտեսություն ==
Զբաղվում էին արհեստներով և այգեգործությամբ, առևտրով և արհեստներով։


== Օգտակար հանածոներ ==
Սպերի շրջակայքում կան ոսկու և մետաղական այլ հանքեր։


== Պատմամշակութային կառույցներ ==
Ունեին եկեղեցի (Սուրբ Աստվածածին)։ Քաղաքի մոտ բարձր ծայռի վրա 1986 թվականի դրությամբ պահպանվել է Սմբատավան բերդի ավերակները։ Շրջակա լեռներում պահպանվել էին հայկական եկեղեցու ավերակներ, իսկ Ճորոխի վրա՝ հնագույն մի կամուրջ։


== Կրթություն ==
Քաղաքն ուներ Բագրատունյան վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Գրականություն ==
Թուրքական աղբյուրները Հայաստանի, հայերի և Անդրկովկասի մյուս ժողովուրդների մասին, հ․ 2, Ե․, 1964։
Ինճիճյան Ղ․, Աշխարհագրութիւն չորից մասանց աշխարհի, հ․ 1, Ասիա, հ․ 1, Վնտ․, 1806։
Ալիշան Ղ․, Տեղագիր Հայոց Մեծաց, Վնտ․, 1855։


== Ծանոթագրություններ ==
Քելբաջար (այլ կիրառումներ)

Քելբաջար (նաև՝ Քարվաճառ) անունը կարող է վերաբերել


=== Աշխարհագրական տարածքներ ===
Քելբաջար (հայկական անունը Քարվաճառ)՝ քաղաք Արցախի Հանրապետության Շահումյանի շրջանում, ըստ Ադրբեջանի վարչատարածքային բաժանման՝ Քելբաջարի շրջանում,
Քելբաջարի շրջան (Քարվաճառի շրջան) (1930-1991)՝ շրջան Խորհրդային Միության կազմում գտնվող Խորհրդային Ադրբեջանի կազմում
Քելբաջարի շրջան (Քարվաճառի շրջան) (1991-ներկա)՝ շրջան  Ադրբեջանի Հանրապետությունում, որի տարածքը, ըստ Արցախի Հանրապետության վարչատարածքային բաժանման, համարվում է Արցախի Հանրապետության Շահումյանի շրջանի մաս,
Քելբաջար (հայկական անունը՝ Քարվաճառ)՝ Արցախի Հանրապետության Շահումյանի շրջանի հարավ-արևմտյան մաս։


=== Իրադարձություններ ===
Քելբաջարի ազատագրում (Քարվաճառի ազատագրում)՝ Արցախյան ազատամարտի (1991-1994թթ․) ընթացքում հայկական զինված ուժերի կողմից իրականացված ռազմագործողություն Արցախում,
Քելբաջարի հանձնում (Քարվաճառի հանձնում)՝ Հայ-ադրբեջանական պատերազմի (2020թ․) ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածի հանձնումն Ադրբեջանին։
Գալուշչինոգրեբլյանսկի գյուղական խորհուրդ (Նովոսանժարսկի շրջան)

Գալուշչինոգրեբլյանսկի գյուղական խորհուրդ  (ուկրաիներեն՝ Галущиногреблянська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Գալուշչինոգրեբլյանսկի գյուղական խորհրդում բնակվում էր 756 մարդ։ Բնակավայրը զբաղեցնում է 30,64 կմ² տարածք։ Բնակչության խտությունը կազմում էր 24,67 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (152201-152300)

Աստերոիդների ցանկ (152101-152200)  • Աստերոիդների ցանկ  • Աստերոիդների ցանկ (152301-152400)
 Աստերոիդների ցանկ (152101-152200)  • Աստերոիդների ցանկ  • Աստերոիդների ցանկ (152301-152400)
Աշոտկա

Աշոտկա, գյուղ Փոքր Հայքում, իսկ ապա գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Մազման լեռան արևելյան զառիթափի վրա։


== Պատմություն ==
Գյուղի մասին հիշատակվում է XI դարից։ Գյուղն ուներ գեղեցիկ տներ։ Բնակիչները հայեր էին, որոնք նոր ժամանակներում բռնի թրքացվել էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տղաները առավել ծաղիկներից (հեռուստասերիալ)

Տղաներն առավել ծաղիկներից (ճապ.՝ 花より男子 Հաննա յորի դանգո, թարգմանված «Տղաներն առավել ծաղիկներից»), ճապոնական հեռուստասերիալ (դորամա), որը 2005 և 2007 թվականներին ցուցադրվել է TBS ալիքով։ Այն ամենահայտնի հեռուստասերիալներից մեկն էր։ Համարվում է նույնանուն մանգա Յոկո Կամիոիի էկրանավորումը։


== Անվանում ==
«Հաննա յորի դանգո» անունը համարվում է բառերի խաղ և ստեղծվել է ճապոնական 花より団子 իդիյոմով, որը թարգմանվում է ինչպես «լավ դանգո (բրնձե գնդիկներ), քան ծաղիկները» և կարդացվում է «հաննա յորի դանգո»։ Օգտագործվում է այն մարդկանց նկարագրության համար, ովքեր ինչ-որ բան են անում ոչ բարձր նպատակների համար, բայց հանուն փողի, ուտելիքի։ Ըստ ճապոնացիների ավանդույթի ամեն գարնան նրանք ամբողջ ընտանիքով գնում են քաղաքից դուրս, որպեսզի հիանան սակուրայի ծաղկմամբ։ Վարդագույն թերթերի գեղեցկության դիտման ժամանակ նրանք ուտում են ավանդական բրնձե գնդիկներ, և խմում՝ սակե։ «Դանգոն առավել ծաղիկներից»՝ ճապենացիները այդպես են անվանում նրանց, ովքեր գնացել են բնության գիրկ ոչ բարձր գեղագիտական արժեքների համար։ Յոկո Կամինոն փոխել է հիերոգլիֆը 団, «դանգո» բառը 男 հետ, և այն սկսվեց նշանակել «տղաներ»։ Կարծիքներ կան, թե 男子 սովորաբար կարդացվում է «դանսի»։


== Սյուժե ==
Մակինո Ցուկուսին, աշխատասեր և նպատակասլաց, բայց աղքատ աշակերտ է, որը սովորում է Էյտոկ Գակուենի դպրոցում, որտեղ սովորում են Ճապոնիայի ամբողջ «ոսկե երիտասարդությունը»։ Բանն այն է, որ այնտեղ սովորում են նաև F4 կամ Flower 4, որոնք դպրոցի ամենահարուստ և գեղեցիկ տղաներն են, որոնց ոչ մեկ չի համարձակվում մարտահրավեր նետել։
Ցուկուսին հայտնվում է այդ քառյակի կյանքում այն բանից հետո, երբ պաշտպանում էր իր ընկերուհի Սակուրակոյին, ով պատահաբար ավազակախմբի գլխավոր անդամի վրա հյութ է թափում։ Ցուկուսին F4-ից ստանում է կարմիր նշան և արդյունքում ամբողջ դպրոցը ընդիմանում է նրան։ Բայց Մակինոն որոշում է պատժել F4-ին և պատերազմ է հայտարարում։ Ցուկասու Դամյոնձին, քառյակի գլխավորին անհանգստացնում է աղջկա համառությունը և սիրահարվում է Ցուկուսիին։ Բայց նա վաղուց սիրում էր նրա լավագույն ընկերոջը Ռյուի Հանաձավային։


== Դերասաններ ==
Գլխավոր դերերում

Մաո Ինոուե, Մակինո Ցուկուսիի դերում (ճապ.՝ 牧野 つくし)
Ձյուն Մացումոտո Սուկասի Դամյոձիի դերում (ճապ.՝ 道明寺司)
ՍՅուն Օրգունին Ռույա Հանաձավի դերում (ճապ.՝ 花沢 類)
Սյոտա Մացուտան Սոձիրո Նիսիկադոի դերում (ճապ.՝ 西門 総二郎)
Ցույոսի Աբեն Ակիր Միմասկիի դերում (ճապ.՝ 美作 あきら)


== Շարունակություն ==
Սերիալի հաջողությունից հետո 2008 թվականին թողարկվում է «Hana Yori Dango Final» ֆիլմը, գլխավոր դերերը մարմնավորում են նույն դերասանները։


== Պարգևներ և մրցանակներ ==
47th Television Drama Academy Awards

Հաղթող՝ լավագույն դերասանուհի՝ Մանո Ինոուե
Հաղթող՝ լավագույն դերասան՝ Ձյուն Մացումոտո52nd Television Drama Academy Awards

Հաղթող՝ լավագույն սերիալ


== Տես նաև ==
Տղաներ՝ ծաղիկներից գեղեցիկ՝ կորեական տարբերակ


== Ծանոթագրություններ ==


== Արտաքին հղումներ ==
Official TV Drama Website Archived 2005-12-31 at the Wayback Machine. from TBS
Գեներալ Շերման

Գեներալ Շերման, հսկա սեքվոյադենդրոնի օրինակ, որն աճում է Կալիֆորնիայում գտնվող «Սեքվոյա» զբոսայգում։ Այն իր չափսերով համարվում է աշխարհի ամենամեծ ծառը։ «Գեներալ Շերման» ծառի բարձրությունը կազմում 83,8 մետր, բունի ծավալը գնահատվում է 1487 մ3 , քաշը՝1900 տոննա, իսկ տարիքը՝ 2300-2700 տարի։
«Գեներալ Շերման» ծառը մեր մոլորակի ամենախոշոր և ամենածանր կենդանի օրգանիզմն է։ Բայց միևնույն է այն չի համարվում ամենաբարձր Սեքվոյան (այդ ռեկորդը պատկանում է Գիպերիոն ծառին, որն պատկանում է «Մշտականաչ Սեկվոյա» տեսակին)։ Այն 15-25%-ով ավելի մեծ է եղել, քան Գեներալ Շերմանը։ Ծառը կտրվել է 1940թ-ին։ Մեկ այլ Լիդսեյ Քրիկ անունով ծառ՝ ավելի քան 90 հազար կուբ (2500 կուբամետր)90,000 cubic feet (2,500 cubic meters) բարձրությամբ, 1905թ Humboldt Times Standard article -ի հրատարակած հոդվածի համաձայն՝ ամպրոպից շուռ է եկել։


== Նկարագրություն ==
Ծառն իր անունը ստացել է 1879-ին Ուիլյամ Տեկումսե Շերմանի պատվին։ Անվան հեղինակն է բնագետ Ջեյմս Ուոլվերտոն (James Wolverton), որն պատերազմի ժամանակ ծառայել է Շերմանի հրամանատարության տակ, 9-րդ հնդկական հեծելազորի կորպուսում։
1931-ին, Գեներալ Գրանտի որոշ համեմատություններից հետո, հաստատվեց, որ «Գեներալ Շերմանը» իր բնի ծավալով համարվում է ամենախոշոր ծառը աշխարհում։
2006-ի հունվարին կոտրվեց Շերմանի ամենամեծ ճյուղը։ Պատահածի մասին վկաներ չկան։ Ճյուղը, որի տրամագիծը 2 մետր էր, իսկ երկարությունը 30 մետր, վնասել էր իրեն շրջապատող ցանկապատը և ընկել զբոսայգու մեջ։ Հսկայական ճյուղը կորցնելուց հետո, այն միևնույն է համարվում է ամենամեծ ծառը։


=== Ծառի Չափսերը ===


== Ծանոթագրություններ ==
Սվոբոդա (այլ կիրառումներ)

Սվոբոդա, կարող է վերաբերել՝

Սվոբոդա - գյուղ, Ուկրաինայի Անդրկարպատյան մարզի Բերեգովոյի շրջանում
Սվոբոդա - գյուղ, Ուկրաինայի Անդրկարպատյան մարզի Մեժգորեի շրջանում
Սվոբոդա - գյուղ, Ուկրաինայի Նիկոլաևի մարզի Բաշտանկայի շրջանում
Սվոբոդա - գյուղ, Ուկրաինայի Սումիի մարզի Պուտիվիլի շրջանում
Սվոբոդա - գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում
Սվոբոդա - ավան Ռուսաստանի Դաշնության Ռոստովի մարզի Վոլգոդոնսկի շրջանում
Սվոբոդա - գետ Ռուսաստանում
Dreamcatcher (խումբ)

Dreamcatcher (կորեերեն՝ 드림캐쳐), նախկինում հայտնի է որպես Minx (կոր.: 밍스), հարավկորեական աղջիկների խումբ, որը գործում է «Happy Face Entertainment»-ի ղեկավարության ներքո։ Խումբը բաղկացած է յոթ մասնակցից՝ Ջիյու, Սուա, Շիյոն, Հանդուն, Յուհյոն, Դամի և Գահյոն։ Խմբի դեբյուտը տեղի ունեցավ 2017  թվականի հունվարի 13-ին՝ «Nightmare» ալբոմով։
Սկզբում Minx-ը հինգ մասնակից ուներ՝ Ջիյու, Սուա, Շիյոն, Յուհյոն և Դամի։ 2014 թվականի սեպտեմբերի 18-ին աղջիկները թողարկեցին իրենց դեբյուտային սինգլը՝ «Why Did You Come to My Home?»: Նույն տարվա դեկտեմբերին նրանք թողարկեցին Սուրբծննդյան «Rockin' Around the Christmas Tree» երգը։ 2015 թվականին հուլիսին Minx-ը թողարկեց «Love Shake» մինի ալբոմը։ 2016 թվականի նոյեմբերին  հայտարարվեց, որ խումբը համալրվել է նոր անդամներով և հանդես է գալու նոր անվանումով՝ «Dreamcatcher»:


== Կարիերա ==


=== 2014 - 2015:  Minx-ի դեբյուտ։ «Why Did You Come To My Home» և «Love Shake» սինգլներ ===
2014 թվականի օգոստոսի 9-ին Minx-ն առաջին անգամ ելույթ ունեցավ «Summertime Oak Valley Festival» փառատոնի ժամանակ, որտեղ նրանք կատարեցին երկու երգ՝ «Action» և «Why Did You Come To My Home»:
Սեպտեմբերի 15-ին «Happy Face Entertainment»-ը ներկայացրեց աղջիների նոր խմբին։ Սեպտեմբերի 18-ին Minx- ը թողարկել է իր առաջին դեբյուտային «Why Did You Come To My Home» սինգլը։
2015 թվական հուլիսին Minx-ը  թողարկել է իր առաջին մինի ալբոմը`«Love Shake»՝ համանուն գլխավոր սինգլով։ Երգը Dal Shabet-ի «Bang Bang» երգի ռեմեյքն է։


=== 2017 թվականից ցայսօր ===
2016 թվականի նոյեմբերին «Happy Face Entertainment»-ը հայտարարեց, որ Minx-ը կրկին դեբյուտ է կատարելու «Dreamcatcher» անվանումով 2017 թվականին։ Խմբի մեջ ներառվեցին նախկին բոլոր անդամները՝ Ջիյու, Սուա, Շիյոն, Յուհյոն և Դամի,  ինչպես նաև երկու նոր անդամներ՝ Հանդուն և Գահյոն։   Հունվարի 13-ին խումբը թողարկեց իր առաջին դեբյուտային «Nightmare» ալբոմը և «Chase Me» տեսահոլովակը։ Փետրվարի 19-ին թողարկվեց «Emotion»  երգի տեսահոլովակը։
2017 թվականի ապրիլի 5-ին Dreamcatcher-ը թողարկել է իր երկրորդ սինգլ ալբոմը՝ «Fall Asleep In The Mirror» և «Good Night» երգի տեսահոլովակը։ Հուլիսի 3-ին թողարկվել է «Lullaby» երգի տեսահոլովակը։
2017 թվականի հուլիսի 27-ին Dreamcatcher-ը թողարկել է իր առաջին մինի ալբոմը՝ «Prequel»-ը և «Fly High» երգի տեսահոլովակը։


== Մասնակիցներ ==
Ջիյու (կոր.: 지유), իսկական անունը՝ Կիմ Մինջի (կոր.: 김민지)
Սուա (կոր.: 수아), իսկական անունը՝ Կիմ Բորա (կոր.: 김보라)
Շիյոն (կոր.: 시연), իսկական անունը՝ Լի Շիյոն (կոր.: 이시연)
Հանդուն (կոր.: 한동), իսկական անունը՝ Հան Դուն (Չին.: 韓東)
Յուհյոն (կոր.: 유현), իսկական անունը:՝ Կիմ Յուհյոն (կոր.: 김유현)
Դամի (կոր.: 다미), իսկական անունը՝ ԼԻ Յուբին (կոր.: 이유빈)
Գահյոն (կոր.: 가현), իսկական անունը՝ Լի Գահյոն (կոր.: 이가현)


=== Խմբի թայմլայն ===


== Սկավառակագրություն ==


=== Մինի ալբոմներ ===


=== Սինգլ ալբոմներ ===


=== Սինգլներ ===


== Տեսագրություն ==


=== Երաժշտական տեսահոլովակներ ===


=== Այլ երաժշտական տեսահոլովակներ ===


== Ֆիլմագրություն ==


=== Դորամաներ ===


=== Ռեալիթի շոու ===


=== Զվարճալի շոուներ ===


== Ծանոթագրություններ ==


== Արտաքին հղումներ ==
Պաշտոնական կայք Archived 2017-05-09 at the Wayback Machine.
Թվիթեր
Ճապոնական թվիթեր
Ինստագրամ
Երկրորդ ինստագրամ
Ֆեյսբուք
VLIVE ալիք
Youtube-ի ալիք՝ «Happy Face Entertainment»
Ֆանկաֆե
Weibo
Երեկո (Իսահակ Լևիտանի նկար)

«Երեկո», ռուս նկարիչ Իսահակ Լևիտանի նկարներից։ Հեղինակը կտավը վրձնել է 1877 թվականին։ Նկարի չափերն են՝ 71,2 × 53, 3 սմ։
Այսօր «Երեկո» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, ՌԴ)։


== Նկարագիր ==
Նկարիչն այս կտավը ստեղծել է վաղ տարիքում։ Ստեղծելու ընթացքում որբանում է հոր կողմից. այդ իսկ պատճառով նկարում թախծոտ թեմատիկան գերակշիռ դերում է հանդես գալիս։ Նկարը միագույն է՝ գորշ շագանակագույն երանգավորումով։ 
Կտավում գրեթե ամբողջ երկինքը ամպամած է. մեկ դրանք մուգ գույնի են, մեկ՝ լուսավոր։ Երկու տերևաթափ ծառերը հիշեցնում են աշնան ավարտի մասին։ Լևիտանը շրջակայքը դատարկ ու անմարդ է ներկայացրել։ Կան նաև խրճիթներ, գունաթափ խոտածածկ։ Նկարից դատելով չկա նաև քամի. պատկերված է թախծոտ մթնշաղ։ Նկարիչը հորիզոնին պատկերել է նաև անտառ։ Սակայն այս մենության մեջ Լևիտանը կենդանություն է տվել՝ ծառի վրա նկարելով թռչուն։ Իսկ մութ ամպերից ներքև նաև բարակ շերտով կապույտ երկինք. այնտեղ հեղինակը ուզել է ներկայացնել վաղվա օրը ավելի լուսավոր։


== Ծանոթագրություններ ==


== Արտաքին հղումներ ==
Երեկո
Իսոն

Իսոն (ֆր.՝ Issogne), կոմունա Իտալիայի՝ Վալե դ'Աոստա մարզում։
Բնակչությունը կազմում է 1388 մարդ (2008 թվականի տվյալներով)։ Բնակչության խտությունը՝ 58 մարդ/կմ²։ Տարածքը՝ 24 կմ²։ Փոստային ինդեքս՝ 11020։ Հեռախոսային կոդ՝ 0125։


== Ժողովրդագրություն ==
Բնակչության դինամիկա
Մոզրա

Մոզրա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 920 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ուբիենկա (Տոմի վտակ)

Ուբիենկա (ռուս.՝ Убиенка), գետ Ռուսաստանում, հոսում է Կեմերովսկի մարզում։ Գետի երկարությունը 13 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոփեր

Հոփեր, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալի Մուբարաք

Ալի Փաշա Մուբարաք (արաբ․՝  علي باشا مبارك‎‎, ոչ վաղ քան 1823 և ոչ ուշ քան 1824, Եգիպտոս - նոյեմբերի 14, 1893(1893-11-14), Կահիրե, Եգիպտոսի խեդիվատ, Օսմանյան կայսրություն), արաբ գրող և թարգմանիչ, եղել է Եգիպտոսի լուսավորության նախարար, նահդայի հիմնադիրներից։


== Կենսագրություն ==
Մուհամմադ Ալիից հետո Եգիպտոսում իշխանության է գալիս Իսմայիլ փաշան, ում օրոք մշակութային զարգացումը շարունակում է ընթանալ նույն հունով։ Այդ ժամանակաշրջանում եգիպտական մշակույթի ամենաակնառու ներկայացուցիչներից էր փաշա Ալի Մուբարաք փաշան (1823-1893 թթ.)։ Նա ծնվել է քրիստոնյա ընտանիքում, ստացել է բժշկական կրթություն։ Նա այն ուսանողներից էր, ով 1844 թ. երկրորդ հոսքով մեկնեց Ֆրանսիա։ Այնտեղ 4 տարի սովորելով ռազմական գործ, վերադառնում է Եգիպտոս և 1853-1854 թվականներին եգիպտական զորքի կազմում մասնակցում է Ղրիմի պատերազմին։ Իսմայիլի իշխանության գալուց հետո նրան է վստահվում բարձր պաշտոն ռազմական նախարարությունում։ Ալի Մուբարաքի աշխատություններից հայտնի է «Թաուֆիկի նոր նախաձեռնությունները» (արաբ․՝  الخطط التوفيقية الجديدة‎‎՝ ալ-խուտատ ալ-թաուֆիկիյա ալ-ջադիդա)։
1865 թվականին, երբ սուլթան Աբդուլ Ազիզը այցելում է Եգիպտոս, նկատում է, որ եգիպտական հին արժեքավոր ձեռագրերը անուշադրության են մատնված և առաջարկում է Իսմայիլին հավաքել դրանք բոլորը մեկ ընդհանուր գրապահոցում։ Իսմայիլի նախաձեռնությամբ ստեղծվում է հայտնի «Խեդիվի եգիպտական գրադարանը» (արաբ․՝  الكتبخانة الخديوية المصرية‎‎՝ ալ-Քութուբխանա ալ-խեդիվիյա ալ-մասռիյա)։ Ալի Մուբարաքին է վստահվում նորաստեղծ գրադարանի կարգավորումը, ով այդ ժամանակ հոգևոր ունեցվածքների նախարարն էր։ 1871-1872 թվականներին Ալի Մուբարաքի կողմից տպագրվում են մի շարք աշխարհագրության, երկրաչափության և բժշկության դասագրքեր՝ զիվորական կրթական հաստատությունների համար։ Մեկ տարի անց, զբաղեցնելով ազգային լուսավորության նախարարի պաշտոնը, նա ձեռնամուխ է լինում եվրոպական օրինակով համալսարանի հիմնադրման։ Նմանատիպ համալսարանի կառուցման գաղափարը կար դեռևս Մուհամադ Ալիի ժամանակից։ Ոգեշնչվելով նոր հիմնադրված համալսարանի դասախոսներից մեկի աշխատանքով, Ալի Մուբարաքը ստեղծում է նմանատիպ աշխատություն՝ Ալամադդին վերնագրով։ Այն իրենից ներկայացնում էր 4 հատորանի գիտական աշխատանք, գրված էր կիսագեղարվեստական ոճով։ Ի տարբերություն ալ-Տահտաուիի ստեղծագործության, այն նախատեսված էր մեծահասակների համար, ում նա ձգտում էր ծանոթացնել մարդկային գիտելիքների բոլոր ոլորտներին։ Նրա մյուս ստեղծագործություններից հայտնի է Մուհամմադ մարգարեի մասին հադիսներից մեկի մեկնաբանությունը։ Ալի Մուբարաքը մեկնաբանելով այն, կոչ է անում մուսուլմաններին չմոռանալով Աստծուն ջանասիրաբար աշխատել ապագայի համար։


== Աղբյուրներ ==
Долинина А.А. Очерки истории арабской литературы нового времени. Египет и Сирия. Публицистика 1870-1914. М., 1968.
Борисов В.М. Современная египетская проза. М„ 1961.
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.


== Արտաքին հղումներ ==
Ալամ ալ-դին, Ալի Մուբարաքի ստեղծագործությունը, արաբերեն
Կուրե

Կուրե (ճապ.՝ 呉市 Kure-shi), քաղաք Ճապոնիայում՝ Հիրոսիմա պրեֆեկտուրայում, խոշոր նավահանգիստ և նավաշինական կենտրոն։
2015 թվականի մայիսի 1-ի տվյալների համաձայն՝ քաղաքի բնակչությունը կազմում է 228 030 մարդ, իսկ բնակչության խտությունը՝ 646 մարդ/կմ2։ Քաղաքը զբաղեցնում է 352,80 կմ² տարածք։


== Աշխարհագրություն ==
Կուրեն գտնվում է Հիրոսիմա քաղաքից 20 կիլոմետր հեռավորության վրա և սահմանակցում է Ներքին Ճապոնական ծովի հետ։ Քաղաքը մոտ է Սետոնակայի ազգային պարկին։


=== Կլիմա ===
Կուրեում կլիման հասարակածային մուսսոնային է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, առավել առատ են ամռանը։


== Քույր քաղաքներ ==
2017 թվականի սեպտեմբերի տվյալների համաձայն՝ Կուրեն համարվում է հետևյալ քաղաքների քույր քաղաքը․

 Բրեմերթոն, ԱՄՆ (1970 թվականի օգոստոսից)
 Մարբելյա, Իսպանիա (1990 թվականի դեկտեմբերից)
 Չինհեգու, Հարավային Կորեա (1999 թվականի օգոստոսից)
 Ցզիլուն, Թայվան (2017 թվականի ապրիլից)


== Ծանոթագրություններ ==


== Արտաքին հղումներ ==
Կուրե քաղաքի պաշտոնական կայք (ճապոներեն)
Kure City Travel and Event Guide Archived 2011-03-24 at the Wayback Machine.
Ռադեկ Կալոդ

Ռադեկ Կալոդ (օգոստոսի 8, 1978(1978-08-08), Բռնո), չեխ շախմատիստ, գրոսմայստեր։ Մասնակցել է Շախմատի 37-րդ օլիմպիադային։ 1999 թվականին ստացել է միջազգային վարպետի կոչում։


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Աստերոիդների ցանկ (76301-76400)

Աստերոիդների ցանկ (76201-76300)  • Աստերոիդների ցանկ  • Աստերոիդների ցանկ (76401-76500)
 Աստերոիդների ցանկ (76201-76300)  • Աստերոիդների ցանկ  • Աստերոիդների ցանկ (76401-76500)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Փղիկը գնում է սովորելու

«Փղիկը գնում է սովորելու» (ռուս.՝ «Слонёнок пошёл учиться»), խորհրդային կարճամետրաժ տիկնիկային մուլտֆիլմ՝ ստեղծված ռեժիսոր Իվան Ուֆիմցևի կողմից 1984 թվականին։ Ուֆիմցևը նկարահանել է փղիկի արկածների մասին պատմող երեք ֆիլմ՝ «Փղիկը գնում է սովորելու» (1984), «Փղիկը հիվանդացել է» (1985), «Զբոսաշրջիկ փղիկը» (1992)։


== Սյուժե ==
Մուլտֆիլմի հերոսը փոքրիկ փղիկն է, որը երազում է սովորել, և մայր փիղը նրան ուղարկում է դպրոց, որտեղ սովորում էին մկները։


== Նկարահանող խումբ ==
Սցենարի հեղինակ – Դավիթ Սամոյլով
Կինոռեժիսոր –  Իվան Ուֆիմցև
Բեմադրող նկարիչ – Նիկոլայ Տիտով
Կինոօպերատորներ – Ալեքսանդր Վիխանսկի, Իգոր Դիանով
Կոմպոզիտոր – Իգոր Կոսմաչյով
Կոմպոզիտոր – Գենադի Գլադկով
Հնչյունային օպերատոր – Բորիս Ֆիլչիկով
Նկարիչ-մուլտիպլիկատորներ՝ Վյաչեսլավ Շիլոբրեև, Սերգեյ Կոսիցին
Տիկնիկները և դեկորացիաները պատրաստել են՝ Վլադիմիր Աբբակումով, Պավել Գուսև, Օլեգ Մասաինով, Վալերի Պետրով, Միխայիլ Կոլտունով, Վիկտոր Գրիշին, Մարինա Չեսնոկովա, Սվետլանա Զնամենսկայա, Սերգեյ Պոպով, Նատալյա Գրինբերգ, Վլադիմիր Մասլով, Նատալյա Բարկովսկայա, Ա․ Ուտկին, Ալեքսանդր Մաքսիմով, Ալեքսանդր Բելյաև, Աննա Վետյուկովա, Սեմյոն Էտլիս
Խմբագիր – Նատալյա Աբրամովա
Մոնտաժող – Գ. Ֆիլատովա
Նկարահանող խմբի տնօրեն – Գրիգորի Խմարա


== Դերերը հնչյունավորել են ==
Վսևոլոդ Լարիոնով – Փղիկ
Օլգա Արոսևա – մայր փիղ
Ելենա Սանաևա – մայր գայլ
Գեորգի Վիցին – կատու
Մարիա Վինոգրադովա, Ալեքսանդրա Նազարովա – մկներ
Եֆիմ Կացիրով – արջամկների ուսուցիչ


== Թողարկում ==
2005 թվական – «Փոքրիկ Մամոնտի մասին» (ռուս.՝ «Про мамонтёнка») մուլտֆիլմերի հավաքածու DVD-ով, տարածող՝ Крупный план
2006 թվական – «38 թութակ» (ռուս.՝ «38 попугаев») մուլտֆիլմերի հավաքածու DVD-ով, տարածող՝ Крупный план


== Ծանոթագրություններ ==


== Գրականություն ==
Самойлов Давид Слонёнок пошёл учиться. — М.: Лабиринт, 2014. — 112 с. — (Открой книгу!). — ISBN 978-5-9287-2467-2


== Արտաքին հղումներ ==
«Փղիկը գնում է սովորելու»(անգլ.) ֆիլմը Internet Movie Database կայքում
«Փղիկը գնում է սովորելու» մուլտֆիլմը «Անիմատոր.ռու» կայքում
«Փղիկը գնում է սովորելու» – կադրեր մուլտֆիլմից
«Փղիկը գնում է սովորելու» ՅուԹյուբում
Ռենեդո դե Էսգևա

Ռենեդո դե Էսգևա (իսպ.՝ Renedo de Esgueva), մունիցիպալիտետ Իսպանիաում։ Գտնվում է Վալյադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Պարամոս դել Էսգևա շրջանում։ Տարածքը 29,1 կմ2։ Բնակչությունը 3000 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 8 կմ։
Քաղաքի հովանավորն է համարվում սուրբ Իզաբելան։


== Ժողովրդագրություն ==


== Արտաքին հղումներ ==
Diputación de Valladolid Archived 2007-09-27 at the Wayback Machine.
38

38 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 38 թվականն է, 
I դարի 38-րդ տարին։


== Դեպքեր ==


== Ծնունդներ ==


== Մահեր ==
Միրոնովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ՄիրոնովկաՄիրոնովկա (ուկրաիներեն՝ Миронівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Միրոնովկա գյուղում բնակվում էր 712 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապակիերկաթբետոն

Ապակիերկաթբետոն, երկաթբետոնից և ապակե տարրերից պատրաստված շինարարական նյութ։ Կիրառվում է շենքերի արտաքին ու ներքին լուսաթափանցիկ պատերի, սանդղավանդակևերի, միջնորմների, տանիքածածկերի, գմբեթների, թաղերի կառուցման համար, ինչպես նաև ճարտարապետական փոքր ձևերում։ Ըստ լուսատեխնիկական հատկությունների, ապակիերկաթբետոնը լինում է թափանցիկ, լուսացրող և լուսաուղղորդ։ Ապակիերկաթբետոնից պատրաստված բեռ չկրող ծածկերում օգտագործվում են ապակե ձևավոր սնամեջ բլոկներ ու պրիզմաներ կամ ձևավոր սալիկներ, իսկ օգտակար բեռ կրող ծածկերում՝ հոծ սալիկներ, պրիզմաներ և ոսպնյակներ։ Այդ ծածկերը կարող են լինել միաձույլ կամ հավաքովի (պանելներով)։ Ապակիերկաթբետոնում որպես ամրան կիրառվում են 4-10 մմ տրամագծով պողպատե ձողեր, կարերը լցվում ցեմենտա–ավազային շաղախով։ Արտաքին թեք ծածկերի կարերը դրսից պատվում են ջրամեկուսիչ մածիկով։
Սան Ֆրանցիսկո (ծովախորշ)

Անվան այլ կիրառումների համար տե՛ս՝ Սան Ֆրանցիսկո (այլ կիրառումներ)Սան Ֆրանցիսկո (անգլ.՝ San Francisco Bay), ծովախորշ Խաղաղ օվկիանոսում, ԱՄՆ-ի ափերին։ Օվկիանոսի հետ կապված է Ոսկե դարպաս նեղուցով։ Երկարությունը 88 կմ է, լայնությունը՝ մինչև 20 կմ, խորությունը՝ 2-5 մետրից մինչև 19 մ։ Խորշի մեծ մասը ծանծաղ է։ Սան Ֆրանցիսկո են թափվում Սակրամենտո և Աան Խոակին գետերը։ Խորշի արևմտյան ափին է գտնվում Սան Ֆրանցիսկոն, արևելյան ափին՝ Օքլենդ, Բերքլի, Ռիչմոնդ քաղաքները։ Սան Ֆրանցիսկո խորշի վրա գցված են կամուրջներ։
Կրայնայի մեղու (ալմանախ)

Կրայնայի մեղու (սլովեն.՝ Krajnska čbelica), սլովեներեն առաջին բանաստեղծական ալմանախը, որի առաջին հատորը լույս է տեսել 1830 թվականի ապրիլի 30-ին, Լյուբլյանայում, 600 օրինակ տպաքանակով (Կրայնան պատմական մարզ է Սլովենիայի տարածքում)։ Մյուս հատորները հաջորդաբար տպագրվել են 1831, 1832, 1834 և 1848 թվականներին։ Ալմանախի հատորները խմբագրել է Միհա Կաստելիցը։ Համբավավոր հեղինակներից էին Ֆրանցե Պրեշերենը, Մատիյա Շոպը, Անդրեյ Սմոլեն... Ալմանախը հրատարակողներն իրենց առջև նպատակ էին դրել նպաստել ազգային զարթոնքին, ազգային ինքնագիտակցության բարձրացմանը, մայրենի լեզվով կրթությանը։ Եվ կարելի է ասել, որ ալմանախը ծառայել է նպատակին. արդեն իսկ առաջին հատորը մեծ հետաքրքրություն է առաջացրել սլովենյան մտավորականության շրջանում։ Տարիների ընթացքում Սլովենիայում, հետևելով Krajnska čbelica-ի օրինակին, լույս են ընծայվել այլևայլ ալմանախներ ևս։
Բանն այն է, որ ավստրիական կայսրությունում, որի կազմում այդ ժամանակներում գտնվում էր Սլովենիան, ազգային շարժումները, դրանց քաղաքական գործունեությունը խստորեն արգելվել, հետապնդվել են, բայց վարչակարգը որոշակի հանդուրժողականություն է ցուցաբերել ազգային մշակույթի դրսևորումների նկատմամբ։ Օգտվելով դրանից՝ սլովեն մտավորականները ջանացել են գրականության, կրթության միջոցով նպաստել ազգային ինքնագիտակցության արթնացմանն ու զարգացմանը և այդ գործում, որպես կանոն, գրաքննության հետ որևէ խնդիր չեն ունեցել։ Մինչդեռ, օրինակ, Slavinja գիտական ամսագրի տպագրությունն արգելվել է գրաքննության կողմից։


== Ծանոթագրություններ ==


== Արտաքին հղումներ ==
Kranjska čbelica on-line (Digitalna knjižnica Slovenije)
Krajnska čbelica, 2, 1831 [1] Archived 2009-12-14 at the Wayback Machine.
Krajnska čbelica, 3, 1832 [2] Archived 2009-12-14 at the Wayback Machine.
Krajnska čbelica, 4, 1833 [3] Archived 2009-12-14 at the Wayback Machine.
Krajnska čbelica, 5, 1848 [4] Archived 2009-12-14 at the Wayback Machine.
Պորտո Չեզարեո

Պորտո Չեզարեո (իտալերեն՝ Porto Cesareo), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 5273 մարդ, բնակչության խտությունը կազմում է 130 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 73010, հեռախոսային կոդ՝ +39 0833։


== Ժողովրդագրություն ==
Բնակչության թվաքանակի փոփոխությունները. 


== Կապի տվյալներ ==
Հեռախոս՝ 0833 858111
Էլեկտրոնային փոստ՝ info@comune.portocesareo.le.it
Պաշտոնական կայք՝ http://www.comune.portocesareo.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դեմանդոլ

Դեմանդոլ (ֆր.՝ Demandolx), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Կաստելան կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04069։


== Բնակչություն ==
Համայնքի բնակչությունը 2008 թվականին կազմում էր 135 մարդ։


== Տնտեսություն ==
2007 թվականի տվյալներով 89 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 32-ը անգործ (ակտիվության ցուցանիշը 64,0 %, 1999 թվականին եղել է՝ 60,0 %)։ 57 աշխատունակ բնակիչներից 50-ը աշխատում էին (33 տղամարդ և 17 կին), անաշխատանք էին 7-ը (2 տղամարդ և 5 կին)։ 32 անգործ մարդկանցից 2-ը աշակերտներ կամ ուսանողներ են, 13-ը թոշակառու, 17-ը չէին աշխատում այլ պատճառներով։


== Տեսարժան վայրեր ==
Նոտր Դամ դը Կոնշ եկեղեցի (XIII դար)
Սեն Ֆորտյունա ժամատուն (XI դար)
Սեն Միշել ծխական եկեղեցի (XVI դար)
Դոլմեն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Դեմանդոլ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-13 
«Դեմանդոլ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Մոխրածաղիկ

Մոխրածաղիկ, (լատ.՝ Cineraria maritima) պատկանում է բարդածաղկավորների ընտանիքին։


== Կենսաբանական նկարագիր ==
Դեկորատիվ ծաղկեգործության մեջ օգտագործվում է մերձծովյան հալևորուկը (Cineraria maritima L.)։ Բույսի բարձրությունը հասնում է մինչև 35-40 սմ։ Ամբողջ բույսը ծածկված է, սպիտակ, արծաթավուն թավով, տերևները երկարավուն են, խորը կտրտված տերևաթիթեղով։


== Օգտագործում ==
Բազմամյա բույս է, սակայն ծաղկային ձևավորումներում օգտագործվում է որպես միամյա, որովհետև առաջին տարում բույսը գեղեցիկ է և 15 սմ-ից ավելի չի բարձրանում, իսկ երկրորդ տարում կորցնում է իր դեկորատիվ տեսքը։ Օգտագործվում է գորգային ձևավորումներում մեծ մասամբ եզրագծերի համար, երբեմն նաև փոքր խմբավորումներում։


== Մշակում ==
Շատ լավ է տանում խուզումը։ Տնկումը կատարվում է արևոտ հողամասերում, բույսը բույսից 10 սմ հեռավորության վրա։ Կիսաստվերում տերևների գույնը խամրում է։ Գլխավորապես մշակվում է սպիտակ, պայծառ ձևը (Cineraria mar. Diamant), որը մեր կլիմայական պայմաններում լավ է ձմեռում։ Բազմացվում է սերմերով երբեմն նաև՝ կտորներով։ Ցանկը ջերմատներում կատարվում է հունվար-փետրվար ամիսներին, ցանկարկղերի մեջ, ցանկի համար նախատեսված սովորական հողում։ Ծլում է 7-10 օրվա ընթացքում։ Ծլունակությունը պահպանվում է 3-4 տարի։ Մեկ գրամ սերմում պարունակվում է մոտավորապես 7000 հատիկ։ Նախասածիլումը կատարվում է արկղերի մեջ, որտեղից փոխադրվում է ծաղկանոց։


== Տեսակներ ==
Cineraria acanthifolia
Cineraria calvescens
Cineraria canadensis
Cineraria ceratophylla
Cineraria maritima
Jacobaea maritima
Othonna maritima
Senecio bicolor
Senecio cineraria
Senecio cineraria
Senecio cineraria
Senecio cineraria
Senecio coronopifolius
Senecio ginesii
Senecio maritimus


== Պատկերասրահ ==

		
		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Time (երգ, Յուզարի և Մայմունա)

Time-ը Եվրատեսիլ 2015-ում Բելառուսի ներկայացուցիչներ Յուզարիի և ջութակահար Մայմունայի երգն է։ Երգը, չկարողանալով հաղթահարել առաջին կիսաեզրափակիչը, չստացավ ուղեգիր դեպի եզրափակիչ։


== Ծանոթագրություններ ==
Սելայա (քաղաք)

Սելայա (իսպ.՝ Celaya), քաղաք Սելայայի մունիցիպիլատում, Մեքսիկայի Գուանախուատո նահանգում։ Նույնանուն մունիցիպալիտետի կենտրոնն է։ Անվանումը բասկերենից թարգմանած նշանակում է հարթավայր։ Բուն քաղաքի բնակչության թվաքանակը  2005 թվականի տվյալներով եղել է 310.413, ամբողջ համայնքինը՝ 415.869։


== Պատմություն ==
Քաղաքը հիմնադրվել է 1570 թ հոկտեմբերի 12-ին Մարտին Էնրիկես դե Ալմանսայի կողմից։
1999 թվականի սեպտեմբերին Սելայայում գտնվող վառոդի պահեստներից մեկում տեղի ունեցած պայթյունի հետևանքով զոհվել է վեց տասնյակից ավել և վիրավորվել է շուրջ 300 մարդ
:


== Կլիմա ==


== Ծանոթագրություններ ==


== Արտաքին հղումներ ==
Պաշտոնական կայք
Municipio de Celaya
Celaya.com.mx «Portal de la Ciudad de Celaya, Guanajuato, México»
Instituto Tecnológico de Celaya
Enciclopedia de los Municipios de México, «Guanajuato.- Celaya»
PODCelaya.com «Una puerta a los negocios de Celaya» Archived 2007-03-12 at the Wayback Machine.
Reviviendo la villa
Տեխնոլոգիայի հիմքերը

Տեխնոլոգիայի հիմքերը (լատիներեն՝ Summa Technologiae), լեհ գրող Ստանիսլավ Լեմի փիլիսոփայական-ապագայաբանական աշխատությունը (1963, առաջին անգամ լույս է տեսել 1964 թվականին, երկրորդ վերամշակված հրապարակումը՝ 1967 թվականին։ Գրքի վերնագիրը վերցրված է Թովմա Աքվինացու և Ալբերտ Մեծի աշխատությունների՝ «Աստվածաբանության հիմքերը» (լատ.՝ Summa Theologiæ) նմանողությամբ։ Գրքի բովանդակությունը որոշակի առնչակցություններ ունի Արթուր Կլարկի «Ապագայի առանձնահատկությունները» պատմվածքի և խորհրդային աստղաֆիզիկոս Իոսիֆ Շկոլովսկու «Տիեզերք, կյանք, բանականություն» մենագրության հետ (երկուսն էլ առաջին անգամ հրատարակվել են 1962 թվականին)։


== Խնդիրներ ==
Գրքի հիմնական նպատակը՝ փորձել գիտատեխնիկական, բարոյա-էթիկական և փիլիսոփայական խնդիրների կանխատեսական վերլուծություն իրականացնել՝ կապված քաղաքակրթության փոխազդեցության հետ, տեխնոլոգիական և նյութական սահմանափակումներից ազատ պայմաններում (հեղինակի պատկերավոր ներկայացմամբ՝ «դեռևս գոյություն չունեցող վարդերի փշերի ուսումնասիրություն»)։

Չնայած զգալի ժամանակին, որ անցել էր գործը գրելուց հետո, նաև մի շարք անճշտություններ, որոնք բաց թողեց Լեմը պատճառաբանություններում, որոնք կապված են մաթեմատիկայի, կենսաբանության, հասարակագիտության և գիտության մյուս ճյուղերի հետ, «Summa Technologiae» ընդհանրապես ոչ միայն չի հնացել, այլ ընդհակառակը՝ ձեռք է բերել 20-րդ դարի վերջ և 21-րդ դարի սկզբի ինտելեկտուալ կոնտեքստով հատուկ ակտուալություն։ Լեմի քննարկած հարցերից շատերը 1960-ականներին կազմում էին գիտական ֆանտաստիկայի բարձրագույն մակարդակը՝ վիրտուալ իրականություն, նանոտեխնոլոգիաներ, արհեստական ինտելեկտ, տեխնոլոգիական առանձնահատկություն՝ «Summa Technologiae»-ի առաջին հրատարակումից 30-40 տարի հետո, մտան ակտիվ մշակվող գիտական պրոբլեմների շարքը։


== Բովանդակություն ==
Գրքի կազմված է ութ գլխից՝

«Ապագայի կանխատեսումների» պրոբլեմատիկայում ներածության երկընտրանքներ։ Այստեղ Լեմը դասակարգում է տեխնոլոգիաները, որպես «նպատակներին հասնելու միջոցներ», որոնք բնության կերպարանափոխությունն են։ Նա նշում է տեխնոլոգիաների պատահականությունը և երկսայրությունը, որոնք դեպի աստվածաբանություն ձգտելու արտահայտություն են։
Երկու էվոլյուցիաներ՝ տեխնոէվոլյուցիա և բիոէվոլյուցիա։ Լեմը նշում է երկու էվոլյուցիաների զուգահեռականությունը։ Նոր էվոլյուցիոն ճյուղերի ներկայացուցիչները սովորաբար հասարակ են և մանր, այն դեպքում, երբ գիգանտիզմը բնորոշվում էր էվոլյուցիոն մեռնող ճյուղերով։ Ի տարբերություն տեխնոէվոլյուցիայի, որն առաջ է ընթանում կառուցվածքն ստեղծողի տեխնիկական պատկերացմամբ, կենսաբանական էվոլյուցիան կույր է և ենթարկվում է՝ հարմարվելու անհրաժեշտությանը։ Այնուամենայնիվ տեխնիկական պատկերացումը սպառողական է և հիմնականում ենթարկվում է պարզագույն պահանջներին՝ հագնել, ուտել, տաքանալ և պաշտպանել։ Դիտարկելով տեխնոէվոլյուցիայի էթիկական տեսանկյունները՝ Լեմը նկատում է, որ այն հաճախ չարիք է բերում, քանի որ խթանում է բարիքների անարդար բաշխմանը և արժեզրկում է մշակույթը։
Տիեզերական քաղաքակրթությունը՝ տեխնոլոգիական քաղաքակրթությունները և տրամաբանող կյանք տիեզերքում և Երկրում։ Լեմը նշում է, որ  Տիեզերքում կյանք գտնելու հնարավորությունը շատ մեծ է, սակայն գործնականում տիեզերքի ռադիոազդանշանները համոզում են մեզ ուղիղ հակառակը։ Դրա հիման վրա Լեմը խոստովանում է տիեզերական քաղաքակրթությունների հնարավոր կարճակեցությունը։


== Ծանոթագրություններ ==
Լաիթուր

Լաիթուր (վրաց.՝ ლაითური), քաղաքատիպ ավան Վրաստանում։ Գտնվում է Գուրիայի մարզի Օզուրգեթի շրջանում։
Ավանի կարգավիճակը ստացել է 1953 թվականին։


== Դիրք ==
Ավանը գտնվում է ծովի մակարդակից 80 մետր բարձրության վրա։ Շրջկենտրոն Օզուրգեթից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, բնակչությունը կազմել է 2697 մարդ, հիմնականում՝ վրացիներ (95,8 %), Հայեր (2,5 %)։


== Տրանսպորտ ==
Ավանը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Նոտես

Նոտես (ռուս.՝ Нотес), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սոդզիմ գետի աջ ափին՝ 64 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047498
Հիդրոլոգիական ուսումնասիրությունների կոդը - 103004749
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոլշոե Ազարովո

Բոլշոե Ազարովո (ռուս.՝ Большое Азарово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեստերովկա (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ Նեստերովկա (այլ կիրառումներ)Նեստերովկա (ռուս.՝ Нестеровка), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստել Ացարա

Կաստել Ացարա (իտալերեն՝ Castell'Azzara), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 1733 մարդ (ըստ 2008 թվականի տվյալներով)։ Բնակչության միջին խտությունը՝ 27 մարդ/կմ²։ Զբաղեցնում է 65 կմ² տարածք։ Փոստային ինդեքս՝ 58034։ Հեռախոսային կոդը՝ 0564։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ժողովրդագրություն ==
Բնակչության գրաֆիկը․


== Կապի տվյալներ ==
Հեռախոս։ 0564 95291
Պաշտոնական կայք։ http://www.comune.castellazzara.gr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սիու շրջան (այլ կիրառումներ)

Սիու շրջան, կարող է վերաբերել՝

Սիու շրջան - ԱՄՆ Այովա նահանգի 99 վարչական միավորներից մեկը
Սիու շրջան - ԱՄՆ Նեբրասկա նահանգի 93 վարչական միավորներից մեկը